EXPUNERE DE MOTIVE

1. CONTEXTUL PROPUNERII

Punerea în aplicare a politicilor UE necesită informații statistice comparabile și fiabile cu privire la situația economică, socială și de mediu din UE, precum și la diversele componente la nivel național și regional. Statisticile europene sunt, de asemenea, indispensabile pentru ca Europa să poată fi înțeleasă de publicul larg și pentru a permite cetățenilor să participe la procesul democratic și să dezbată prezentul și viitorul UE.

În acest context, la 15 ianuarie 2013 a fost adoptat Regulamentul (UE) nr. 99/2013 privind programul statistic european pentru perioada 2013-2017 având drept scop să ofere un cadru general pentru elaborarea, producerea și difuzarea de statistici europene în perioada 2013-2017.

Propunerea Comisiei pentru regulamentul menționat a inclus un pachet financiar de 299,2 milioane EUR pentru cei cinci ani ai programului, care nu a fost pus sub semnul întrebării nici de către Consiliu, nici de către Parlamentul European în cadrul procedurii legislative ordinare. Cu toate acestea, în Rezoluția sa din 13 iunie 2012 referitoare la cadrul financiar multianual (CFM) și la resursele proprii, Parlamentul European a subliniat că negocierile privind propunerile legislative referitoare la programele multianuale vor fi finalizate după ce se va ajunge la un acord cu privire la pachetele lor financiare.

Din acest motiv Regulamentul (UE) nr. 99/2013 stabilește pachetul financiar numai pentru 2013, care este inclus în perioada de programare 2007-2013 și invită Comisia să prezinte Parlamentului European și Consiliului o propunere legislativă pentru stabilirea pachetului financiar pentru perioada 2014-2017 în termen de cel mult trei luni de la adoptarea CFM pentru anii 2014-2020.

2. REZULTATELE CONSULTĂRILOR CU PĂRȚILE INTERESATE ȘI EVALUĂRILE IMPACTULUI

Au fost consultate părțile interesate și a fost realizată o evaluare a impactului pentru Propunerea de Regulament privind programul statistic european pentru perioada 2013-2017, COM(2011) 928 final din 21 decembrie 2011, care a inclus bugetul pentru perioada 2014-2017.

Prin urmare, nu se consideră necesară nicio altă consultare sau evaluare.

3. ELEMENTELE JURIDICE ALE PROPUNERII

Propunerea prevede pachetul financiar pentru cei patru ani din programul statistic european 2013-2017 care sunt incluși în perioada de programare 2014-2020 (CFM). În acest scop, se propune modificarea articolului 7 privind finanțarea.

Celelalte dispoziții ale regulamentului de instituire a programului statistic european 2013-2017 rămân nemodificate, în special obiectivele și anexa prin care sunt definite rezultatele statistice pentru cei cinci ani în cauză.

4. IMPLICAȚIILE BUGETARE

Având în vedere că obiectivele specifice și rezultatele statistice pentru perioada de cinci ani sunt prevăzute în regulament, bugetul propus pentru perioada cuprinsă între 2014 și 2017 este de 234,8 milioane EUR, acoperit de perioada de programare 2014-2020.

5. ELEMENTE OPȚIONALE

Spațiul Economic European

Regulamentul propus se referă la un subiect cu relevanță pentru SEE și, prin urmare, este necesar să fie extins la Spațiul Economic European.

2013/0249 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

de modificare a Regulamentului (UE) nr. 99/2013 privind programul statistic european pentru perioada 2013-2017

(Text cu relevanță pentru SEE și Elveția)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 338 alineatul (1),

având în vedere propunerea Comisiei Europene,

după transmiterea proiectului de act legislativ către parlamentele naționale,

hotărând în conformitate cu procedura legislativă ordinară,

întrucât:

(1) Regulamentul (UE) nr. 99/2013 privind programul statistic european pentru perioada 2013-2017[1] oferă cadrul și definește obiectivele și realizările pentru producerea, elaborarea și difuzarea de statistici europene în perioada 2013-2017.

(2) Regulamentul (UE) nr. 99/2013 stabilește pachetul financiar numai pentru 2013, care este inclus în perioada de programare 2007-2013 și invită Comisia să prezinte Parlamentului European și Consiliului o propunere legislativă pentru stabilirea pachetului financiar pentru perioada 2014-2017 în termen de cel mult trei luni de la adoptarea cadrului financiar multianual pentru perioada 2014-2020.

(3) Regulamentul (UE) nr. .../... al Consiliului de stabilire a cadrului financiar multianual pentru perioada de programare 2014-2020 a fost adoptat la data de ...

(4) Prin urmare, Regulamentul (UE) nr. 99/2013 ar trebui modificat în consecință,

ADOPTĂ PREZENTUL REGULAMENT:

Articolul 1

Regulamentul (UE) nr. 99/2013 se modifică după cum urmează:

Articolul 7 se înlocuiește cu următorul text:

„Articolul 7

Finanțarea

(1) Pachetul financiar al Uniunii pentru punerea în aplicare a programului pentru 2013 este fixat la 57,3 milioane EUR și este inclus în perioada de programare 2007-2013. Pachetul financiar al Uniunii pentru punerea în aplicare a programului pentru 2014-2017 este fixat la 234,8 milioane EUR și este inclus în perioada de programare 2014-2020.

(2) Comisia pune în aplicare sprijinul financiar din partea Uniunii în conformitate cu Regulamentul financiar.

(3) Comisia adoptă decizia privind creditele anuale respectând prerogativele autorității bugetare.”

Articolul 2

Prezentul regulament intră în vigoare în ziua următoare datei publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Parlamentul European Pentru Consiliu

Președintele Președintele

FIȘĂ FINANCIARĂ LEGISLATIVĂ

1. CADRUL PROPUNERII/INIȚIATIVEI

1.1. Denumirea propunerii/inițiativei

1.2. Domeniul (Domeniile) de politică în cauză în structura ABM/ABB

1.3. Tipul propunerii/inițiativei

1.4. Obiectiv(e)

1.5. Motivul (motivele) propunerii/inițiativei

1.6. Durata acțiunii și impactul financiar al acesteia

1.7. Modul (modurile) de gestionare preconizat(e)

2. MĂSURI DE GESTIONARE

2.1. Dispoziții în materie de monitorizare și raportare

2.2. Sistemul de gestiune și control

2.3. Măsuri de prevenire a fraudelor și a neregulilor

3. IMPACTUL FINANCIAR ESTIMAT AL PROPUNERII/INIȚIATIVEI

3.1. Rubrica (rubricile) din cadrul financiar multianual și linia bugetară (liniile bugetare) afectată (afectate)

3.2. Impactul estimat asupra cheltuielilor

3.2.1. Sinteza impactului estimat asupra cheltuielilor

3.2.2. Impactul estimat asupra creditelor operaționale

3.2.3. Impactul estimat asupra creditelor cu caracter administrativ

3.2.4. Compatibilitatea cu cadrul financiar multianual actual

3.2.5. Participarea terților la finanțare

3.3. Impactul estimat asupra veniturilor

FIȘĂ FINANCIARĂ LEGISLATIVĂ

1. CADRUL PROPUNERII/INIȚIATIVEI

1.1 Denumirea propunerii/inițiativei

Propunere de Regulament al Parlamentului European și al Consiliului de modificare a Regulamentului (UE) nr. 99/2013 privind programul statistic european pentru perioada 2013-2017

1.2 Domeniul (Domeniile) de politică în cauză în structura ABM/ABB[2]

Statistică (3403 – Producerea de informații statistice, 3480 – Sprijin administrativ pentru Eurostat, 3481 – Strategia politică și coordonarea Eurostat)

1.3 Tipul propunerii/inițiativei

¨ Propunerea/inițiativa se referă la o acțiune nouă

¨ Propunerea/inițiativa se referă la o acțiune nouă în urma unui proiect-pilot/a unei acțiuni pregătitoare[3]

X Propunerea/inițiativa se referă la prelungirea unei acțiuni existente

¨ Propunerea/inițiativa se referă la o acțiune reorientată către o acțiune nouă

1.4 Obiective

1.4.1. Obiectiv(e) strategic(e) multianual(e) al(e) Comisiei vizat(e) de propunere/inițiativă

Propunerea este coerentă cu prioritățile Uniunii Europene, întrucât statisticile elaborate, produse și difuzate în conformitate cu prezentul program vor contribui la punerea în aplicare a politicilor Uniunii Europene, precum „Strategia Europa 2020 pentru o creștere inteligentă, durabilă și favorabilă incluziunii” și alte politici abordate în cadrul priorităților strategice ale Comisiei pentru perioada 2010-2014 (mai precis, guvernanța economică consolidată și integrată, schimbările climatice, creșterea economică și coeziunea socială, Europa cetățenilor și globalizarea).

1.4.2. Obiective specifice și activitățile ABM/ABB în cauză

Obiectivul specific nr. 1: Furnizarea în timp util de informații statistice în sprijinul elaborării, monitorizării și evaluării politicilor Uniunii, care să reflecte în mod corespunzător prioritățile și să asigure, în același timp, un echilibru între domeniile economic, social și de mediu și să acopere nevoile unei game largi de utilizatori de statistici europene, inclusiv ale factorilor de decizie, cercetătorilor, întreprinderilor și cetățenilor europeni în general, într-o manieră eficientă din punctul de vedere al costurilor, fără suprapuneri inutile ale eforturilor.

Activitatea ABM/ABB în cauză

3403 – Producerea de informații statistice

Obiectivul specific nr. 2: Punerea în aplicare a noii metode de producere a statisticilor europene care vizează creșterea eficienței și îmbunătățirea calității;

Activitățile ABM/ABB în cauză

3403 – Producerea de informații statistice, 3480 – Sprijin administrativ pentru Eurostat, 3481 – Strategia politică și coordonarea Eurostat

Obiectivul specific nr. 3: Consolidarea parteneriatului în cadrul Sistemului Statistic European (SSE), precum și în afara acestuia, pentru a spori productivitatea și rolul său de lider la nivel mondial în domeniul statisticilor oficiale.

Activitățile ABM/ABB în cauză

3481 – Strategia politică și coordonarea Eurostat

Obiectivul specific nr. 4: Asigurarea furnizării consecvente a acestor statistici pe întreaga durată a programului, cu condiția ca acest lucru să nu afecteze mecanismele SSE de stabilire a priorităților.

Activitățile ABM/ABB în cauză

3403 – Producerea de informații statistice

1.4.3. Rezultatul (rezultatele) și impactul preconizate

A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.

Efectele asupra Parlamentului European și asupra Consiliului: pozitive, întrucât programul statistic european (PSE) este în conformitate cu tratatele, perspectivele financiare și prioritățile politice ale Uniunii Europene; nevoia de informații statistice menite să sprijine politicile UE se reflectă în PSE; PSE include un mecanism pentru o mai bună stabilire a priorităților și pentru reducerea sarcinii de răspuns a întreprinderilor și cetățenilor. Statele membre sunt implicate în elaborarea PSE. Principiul subsidiarității va fi respectat la momentul punerii în aplicare a PSE.

Efectele asupra Colegiului comisarilor și asupra serviciilor Comisiei: pozitive, întrucât PSE este în conformitate cu tratatele și perspectivele financiare; nevoia de informații statistice menite să sprijine politicile UE se reflectă în PSE, iar în cadrul PSE va fi pus în aplicare un sistem solid de management al calității. PSE va fi supus unei evaluări eficiente și va face obiectul unui cadru de distribuire a resurselor conform cu ABB.

Efectele asupra institutelor naționale de statistică (inclusiv DGINS, comitetul SSE, grupul de parteneriat, grupurile directorilor) și asupra altor producători naționali: pozitive, întrucât PSE include un mecanism pentru o mai bună stabilire a priorităților și pentru reducerea sarcinii de răspuns a întreprinderilor și cetățenilor. Acesta reflectă strategia comună SSE cu privire la punerea în aplicare a comunicării. Statele membre sunt implicate în elaborarea PSE. Principiul subsidiarității va fi respectat la momentul punerii în aplicare a PSE.

Efectele asupra Comitetului Consultativ European pentru Statistică (ESAC), asupra Băncii Centrale Europene, asupra Comitetului pentru statistici monetare, financiare și ale balanței de plăți (CMFB) și asupra altor utilizatori neinstituționali: pozitive, întrucât nevoia de informații statistice menite să sprijine politicile UE se reflectă în PSE, iar utilizatorii vor fi asigurați că statisticile vor fi „adecvate scopului” (disponibile la timp și în conformitate cu nevoile și cerințele lor în materie de politici).

Efectele asupra Eurostat: pozitive, întrucât PSE reflectă comunicarea privind metoda de producere a statisticilor UE; un sistem solid de gestiune a calității va fi pus în aplicare în cadrul PSE; PSE va asigura un cadru stabil pentru o programare anuală coerentă, structurată și pentru alocarea resurselor, precum și o imagine clară asupra direcției de dezvoltare a Eurostat; PSE va fi supus unei evaluări eficiente.

1.4.4. Indicatori de rezultat și de impact

A se preciza indicatorii care permit monitorizarea punerii în aplicare a propunerii/inițiativei.

Pentru toate obiectivele enumerate în PSE pentru perioada 2013-2017, sunt enumerate principalele acțiuni și principalii indicatori. Obiectivele PSE pentru perioada 2013-2017 fac obiectul unei planificări mai detaliate în programele anuale de lucru, iar rezultatele vor fi monitorizate pe parcursul întregii perioade de programare.

Obiectivul general de a deveni principalul furnizor de statistici de înaltă calitate în Europa va fi monitorizat prin:

- ancheta Eurostat privind gradul de satisfacție a utilizatorilor și, în special, procentul de utilizatori care apreciază calitatea generală a statisticilor europene drept „foarte bună” sau „bună”.

1.5 Motivul (motivele) propunerii/inițiativei

1.5.1. Cerințe de îndeplinit pe termen scurt sau lung

Instituirea unui program statistic european multianual își are originea în articolul 13 alineatul (1) din Regulamentul (CE) nr. 223/2009 al Parlamentului European și al Consiliului privind statisticile europene[4], care prevede că programul statistic european trebuie să asigure cadrul necesar pentru elaborarea, producerea și difuzarea statisticilor europene, principalele domenii și obiectivele acțiunilor prevăzute pentru o perioadă de maximum cinci ani. Acesta trebuie să stabilească prioritățile cu privire la necesitățile în materie de informare pentru realizarea activităților Uniunii Europene. Beneficiarii țintă ai propunerii sunt utilizatorii și producătorii de statistici europene, și anume Parlamentul European și Consiliul, direcțiile generale ale Comisiei, Banca Centrală Europeană, institutele naționale de statistică și alți producători naționali de statistici europene, ESAC, Comitetul pentru statistici monetare, financiare și ale balanței de plăți (CMFB) și alți utilizatori neinstituționali și, bineînțeles, publicul larg.

1.5.2. Valoarea adăugată a implicării UE

Factorii de decizie politici și actorii de pe piață au nevoie în mod constant de statistici cu scopul de a lua decizii și de a monitoriza și evalua punerea în aplicare a acestora. Statisticile oferă o infrastructură esențială pentru ca regimurile democratice și economiile moderne să poată funcționa în mod corect și eficient. Uniunea Europeană are nevoie de un serviciu de informații statistice de înaltă calitate în vederea îndeplinirii misiunii sale. Statisticile europene trebuie să fie fiabile, prompte, independente de influențele politice și să fie furnizate într-o formă potrivită pentru utilizatori. Mai mult, pregătirea acestora nu ar trebui să impună o sarcină excesivă pentru furnizorii de date, iar colectarea lor trebuie să fie efectuată în conformitate cu principiile subsidiarității și proporționalității.

Împreună cu autoritățile naționale în materie de statistică și cu alte autorități naționale responsabile în fiecare stat membru cu elaborarea, producerea și difuzarea statisticilor europene, Eurostat a creat un parteneriat denumit, în mod colectiv, SSE. Parteneriatul include și țările SEE. Statele membre colectează date și realizează statistici în scopuri naționale și ale UE.

SSE funcționează ca o rețea în care Eurostat are un rol de lider în armonizarea statisticilor, în strânsă cooperare cu autoritățile statistice naționale. Activitatea SSE se concentrează în principal asupra politicilor UE și, odată cu extinderea politicilor UE, armonizarea a cuprins aproape toate domeniile statistice.

SSE facilitează schimbul de cunoștințe și de „bune practici” între statele membre, precum și dezvoltarea de noi tehnologii, instrumente comune și rețele de cooperare, cu scopul de a profita de avantajele oferite de eventualele sinergii și de a evita suprapunerea eforturilor, facilitând astfel crearea unui sistem modern de producere de statistici, capabil să facă față provocărilor viitoare.

Eforturile de armonizare, raționalizare și reglementare pot fi cel mai bine inițiate la nivelul Uniunii Europene, întrucât la acest nivel se pot realiza cu eficiență optimă astfel de proiecte.

1.5.3. Învățăminte desprinse din experiențele anterioare similare

O constrângere majoră cu care s-a confruntat Programul Statistic Comunitar pentru perioada 2008-2012[5] constă în faptul că structura este stabilită pentru o perioadă de cinci ani, iar obiectivele sunt descrise în detaliu. De la adoptarea programului actual, au avut loc o serie de evoluții importante. Cadrul juridic de bază pentru producerea statisticilor europene s-a schimbat. A fost adoptată comunicarea privind metoda de producere a statisticilor UE, urmată de o strategie comună SSE; Tratatul de la Lisabona a intrat în vigoare; și-a început mandatul o nouă Comisie Europeană (începând cu ianuarie 2010 și până în decembrie 2014); au fost lansate mai multe inițiative politice noi (cum ar fi Europa 2020), iar structura de guvernanță a SSE a fost consolidată. Niciuna din aceste evoluții nu se reflectă în programul actual; unele părți ale programului au devenit caduce și există un decalaj între activitățile planificate și cele efective. Acest fapt reduce relevanța raportării privind punerea în aplicare a programului, întrucât numeroase activități relevante nu sunt cuprinse în program, iar, pe de altă parte, trebuie să se raporteze cu privire la unele activități care sunt menționate în program, dar care nu mai sunt efectuate.

În ceea ce privește procesul de elaborare a programului statistic european, grupul operativ 3 din cadrul Grupului pentru parteneriat[6] a propus ciclul de programare multianuală pentru perioada 2013-2017. S-a sugerat consolidarea rolului partenerilor SSE (Comitetul SSE, DGINS, grupurile directorilor și ESAC) în procesul de elaborare a programului.

Trebuie menționat, de asemenea, faptul că raportul Comisiei către Parlamentul European și către Consiliu privind evaluarea ex post a PSC pentru perioada 2003-2007[7] a inclus recomandări cu privire la viitoarele programe multianuale, și anume:

Îmbunătățirea legăturii dintre PSC și programele de lucru anuale. PSC este conceput ca un program-cadru care formulează orientări strategice pentru o perioadă de cinci ani și care trebuie să garanteze, împreună cu programele de lucru anuale, propria sa flexibilitate și propria sa pertinență pe durata întregii perioade vizate. Prin utilizarea PSC ca referință, programele de lucru anuale ar trebui să menționeze respectivul PSC în mod explicit și să se bazeze pe acesta.

Îmbunătățirea monitorizării punerii în aplicare a PSC Monitorizarea generală a PSC ar trebui să se realizeze prin definirea unei serii de indicatori-cheie care să furnizeze informații suficiente privind realizarea obiectivelor operaționale și strategice în cursul perioadei de programare.

Raportul Comisiei către Parlamentul European și către Consiliu privind evaluarea intermediară a PSC pentru perioada 2008-2012 a subliniat următoarele aspecte care trebuie să fie luate în considerare în viitor:

- Definirea noilor nevoi în materie de informații statistice. Este necesară o abordare mai integrată, care să utilizeze surse de date multiple și combinate, alături de armonizarea metodologiei, conceptelor și definițiilor.

- Consolidarea parteneriatului în cadrul SSE. S-a subliniat necesitatea elaborării mai multor modele diferite de cooperare prin integrare împreună cu statele membre.

- A fost considerată necesară reflecția cu privire la o abordare conceptuală a restabilirii priorității activităților și la disponibilitatea resurselor pentru implementarea PSC în scopul reducerii sarcinii de răspuns și a costurilor producătorilor.

Trebuie menționat faptul că PSC actual pentru perioada 2008-2012 a fost unul din subiectele incluse în raportul de audit privind capacitatea internă de audit a Eurostat cu privire la funcția de evaluare[8], în care s-a constatat absența unei evaluări ex ante pentru programul actual și care a recomandat efectuarea unei astfel de evaluări pentru viitoarele programe în conformitate cu dispozițiile din Regulamentul financiar[9] (articolul 27) și din normele de punere în aplicare a acestuia[10] (articolul 21).

Pentru a evita limitările impuse de un program prea detaliat, cu scopul de a ține cont de noile priorități și evoluții politice sau de dinamica priorităților și evoluțiilor politice, PSE pentru perioada 2013-2017 este conceput ca un instrument de planificare generală, care descrie în mod general obiectivele de îndeplinit și acțiunile de întreprins, oferind astfel cadrul general pentru elaborarea de programe de lucru statistice anuale cu obiective și acțiuni detaliate.

Evoluțiile din cadrul SSE, precum și punerea în aplicare a comunicării privind metoda de producere a statisticilor UE determină necesitatea plasării unui accent special în cadrul programului statistic european 2013-2017 asupra abordării provocărilor viitoare, precum și asupra asigurării unui echilibru între cerere și resurse. Un parteneriat SSE puternic este de importanță crucială și, prin urmare, în foaia de parcurs pentru pregătirea prezentului program a fost integrată o consultare mai amplă a părților interesate.

Pe baza experienței anterioare, se pun în practică mecanisme pentru a asigura coerența în cadrul proceselor de planificare și de raportare printr-o mai bună corelare între obiectivele programului și programele de lucru anuale și prin îmbunătățirea monitorizării și evaluării punerii în aplicare a programului.

Recomandările evaluării intermediare a PSC pentru perioada 2008-2012 au fost luate în considerare în momentul definirii obiectivelor și indicatorilor PSE pentru perioada 2013-2017. În special, în ceea ce privește restabilirea priorității cerințelor statistice care vizează reducerea sarcinii de răspuns și a costurilor suportate de producători, a fost prevăzută punerea în aplicare a mecanismului de stabilire a priorităților, prezentat Comitetului SSE la 18 noiembrie 2010[11].

În cele din urmă, evaluarea ex ante a fost elaborată în conformitate cu Regulamentul financiar[12] (articolul 27) și cu normele de punere în aplicare a acestuia[13] (articolul 21).

1.5.4. Coerența și posibila sinergie cu alte instrumente relevante

Alături de PSC actual pentru perioada 2008-2012, în perioada 2009-2013 se află în curs de aplicare un alt program multianual, și anume Programul pentru modernizarea statisticilor europene referitoare la întreprinderi și comerț (MEETS). Pentru a îmbunătăți eficiența gestionării programelor, Eurostat a decis să deruleze, în viitor, un singur program multianual în loc de două astfel de programe. Aceasta înseamnă că PSE pentru perioada 2013-2017 include obiectivele în domeniul statisticilor referitoare la întreprinderi și comerț după anul 2013 și acțiunile legate de modernizarea statisticilor sociale.

În plus, Eurostat are un rol de coordonare în domeniul producerii statisticilor europene, în conformitate cu Decizia 2012/504/UE a Comisiei din 17 septembrie 2012. Direcțiile generale ale Comisiei și alte servicii ale acesteia implică Eurostat, încă dintr-un stadiu incipient, în elaborarea programelor lor legate de statistică.

1.6 Durata acțiunii și impactul financiar al acesteia

þ Propunere/inițiativă cu durată limitată

– þ Propunere/inițiativă în vigoare între [1 ianuarie ]2014 și [31 decembrie ]2017

– þ Impactul financiar între 2014 și 2017 pentru creditele de angajament și între 2014 și 2021 pentru creditele de plată

¨ Propunere/inițiativă cu durată nelimitată

– Punere în aplicare cu perioada de demarare între AAAA și AAAA,

– urmată de perioada de funcționare la capacitate maximă.

1.7 Modul (modurile) de gestionare preconizat(e)[14]

þ Gestiune centralizată directă de către Comisie

¨ Gestiune centralizată indirectă, prin delegarea sarcinilor de execuție către:

– ¨ agențiile executive

– ¨ organismele instituite de Comunități[15]

– ¨ organismele publice naționale/organismele cu misiune de serviciu public

– ¨ persoanele cărora li se încredințează executarea unor acțiuni specifice în temeiul titlului V din Tratatul privind Uniunea Europeană, identificate în actul de bază relevant în sensul articolului 49 din Regulamentul financiar

¨ Gestiune partajată cu statele membre

¨ Gestiune descentralizată împreună cu țări terțe

¨ Gestiune comună împreună cu organizațiile internaționale, în special cu OCDE, Organizația Națiunilor Unite și Banca Mondială.

În cazul în care se indică mai multe moduri de gestionare, a se furniza detalii suplimentare în secțiunea „Observații“.

2 MĂSURI DE GESTIONARE

2.1 Dispoziții în materie de monitorizare și raportare

A se preciza frecvența și condițiile aferente acestor dispoziții.

Evaluarea ex ante a PSE pentru perioada 2013-2017 a fost efectuată între octombrie 2010 și aprilie 2011, pe baza dispozițiilor din Regulamentul financiar pentru programele de cheltuieli, de către unitatea pentru planificare strategică din cadrul Eurostat, cu ajutorul unităților financiară și afaceri juridice. S-au desfășurat consultări cu grupul operativ intern al Eurostat responsabil cu pregătirea PSE pentru perioada 2013-2017, compus din reprezentanți la nivel de șefi de unitate din toate direcțiile Eurostat, iar apoi s-a obținut aprobarea în cadrul reuniunii directorilor Eurostat, care a avut loc la data de 12 aprilie 2011.

Constatările principale ale evaluării ex ante au fost incluse în fișa financiară legislativă. Experiențele acumulate în trecut care au fost luate în considerare la elaborarea PSE sunt prezentate în fișa financiară legislativă, la punctul 1.5.3 „Învățăminte desprinse din experiențele anterioare similare”. Obiectivele PSE sunt prezentate în propunerea propriu-zisă.

Articolul 2 din propunere prevede că PSE va face obiectul planificării anuale prin intermediul programelor de lucru statistice anuale ale Comisiei, în conformitate cu Regulamentul (CE) nr. 223/2009. Aceste programe și finanțarea aferentă acestora vor face obiectul unor decizii ale Comisiei care vor detalia realizările și rezultatele (obiective și indicatori) care trebuie obținute în cursul perioadei de referință. Monitorizarea va fi asigurată prin intermediul unor rapoarte periodice privind consumul de resurse și progresele înregistrate în îndeplinirea obiectivelor.

În ceea ce privește raportarea, se prevede că, în conformitate cu Regulamentul privind statisticile europene, se va întocmi un raport intermediar privind progresele înregistrate și, după consultarea Comitetului Sistemului Statistic European (SSE), raportul respectiv va fi prezentat Parlamentului European și Consiliului cel târziu în luna iunie 2015.

La sfârșitul perioadei acoperite de program, PSE va fi supus unei evaluări ex post. Comitetul SSE va fi consultat cu privire la raportul de evaluare, care va fi prezentat Parlamentului European și Consiliului înainte de sfârșitul anului 2018.

2.2 Sistemul de gestiune și control

2.2.1. Riscul (riscurile) identificat(e)

Modul de gestionare a programului propus este gestiunea centrală directă de către Comisie și, într-o măsură limitată, gestiunea comună, împreună cu organizațiile internaționale. Din punct de vedere financiar, programul va fi pus în aplicare prin intermediul contractelor de achiziții publice, adresate în special întreprinderilor specializate în servicii de informatică sau statistice, precum și prin granturi de finanțare, adresate în principal autorităților naționale în materie de statistică. În temeiul Regulamentului (CE) nr. 223/2009 privind statisticile europene, este permisă atribuirea directă de granturi către autoritățile respective.

Principalele riscuri identificate pentru punerea în aplicare a programului se referă în special la gestionarea procedurilor referitoare la granturi. Așa cum reiese din punerea în aplicare a programului statistic comunitar pentru perioada 2008-2012, anumiți beneficiari s-au confruntat cu dificultăți în transmiterea documentației necesare pentru stabilirea eligibilității costurilor suportate.

2.2.2. Metoda (metodele) de control preconizată (preconizate)

Principalele elemente ale sistemului de control intern sunt: verificarea ex ante a aspectelor operaționale și financiare ale fiecărei tranzacții financiare (legalitatea, regularitatea și buna gestiune financiară) în conformitate cu articolul 49 alineatul (3) din normele de aplicare a Regulamentului financiar. Controalele ex ante vizează întregul ciclu de cheltuieli, de la planificare și programare până la angajamente și plăți. În acest scop, pentru fiecare tranzacție financiară, fiecare actor din circuitul financiar trebuie să efectueze controale în conformitate cu liste de control specifice.

La execuția bugetului programului contribuie nu numai circuitele financiare, ci și supravegherea corespunzătoare, raportarea financiară și cea bazată pe performanță, auditul și evaluarea, în conformitate cu principiile bunei gestiuni financiare și cu scopul de a asigura respectarea cerințelor în materie de legalitate și regularitate. Se va asigura complementaritatea între sursele de garantare a siguranței menționate anterior, pentru a se evita suprapunerea eforturilor și a se rentabiliza controalele.

Pe fondul controalelor cuprinzătoare și obligatorii aplicate pentru fiecare tranzacție financiară care va fi autorizată în cadrul programului, la gestionarea procedurilor de acordare a granturilor vor fi aplicate următoarele acțiuni de control suplimentare. În plus față de controalele ex ante descrise mai sus și pe baza unei analize anuale a riscurilor, se vor efectua verificări ex ante și ex post mai stricte. Verificările ex ante mai stricte se vor efectua prin sondaj, mai precis prin controale aprofundate ale documentelor justificative suplimentare înainte de efectuarea plăților finale pentru acțiunile cofinanțate de granturi. În afară de aceasta, și pe baza experienței acumulate începând cu anul 2005, vor fi efectuate controale ex post pentru a verifica dacă operațiunile finanțate de la buget sunt puse în aplicare în mod corect și, în special, dacă sunt respectate criteriile prevăzute pentru verificarea ex ante. Un accent deosebit va fi pus pe reducerea complexității administrative și, în consecință, pe probabilitatea apariției unor erori legate de gestiunea granturilor. Acest lucru va fi realizat în special prin concentrarea atenției asupra proiectelor mai mari (și limitarea granturilor mici), prin solicitarea de certificate de audit specifice și, nu în ultimul rând, prin introducerea de opțiuni alternative la plățile bazate pe costurile reale, și anume granturile bazate pe rate forfetare și bareme de costuri unitare.

Costurile și avantajele controalelor: Se consideră că strategia de control a programului va limita riscul de neconformitate la mai puțin de 2 %, ceea ce este în concordanță cu evaluarea realizată în cadrul raportului anual de activitate pentru 2010. Dat fiind faptul că obiectivul de control intern pentru noul program este de a nu depăși o rată de eroare reziduală medie de 2 % pentru întreaga perioadă de programare cuprinsă între 2013 și 2017, sistemul de control intern, precum și costul acestuia, sunt considerate adecvate pentru a realiza acest obiectiv. În opinia DG ESTAT, costurile implicate de controalele suplimentare ex ante și ex post mai stricte menționate se mențin la aproximativ 1 % din bugetul programului, cifră aproximativ identică celei înregistrate în cadrul programului anterior. În ceea ce privește natura și intensitatea controalelor, 100 % dintre tranzacțiile financiare (și, prin urmare, 100 % din buget) vor fi supuse controalelor ex ante obligatorii, în conformitate cu Regulamentul financiar. După cum s-a subliniat mai sus, se vor efectua, în urma unei analize anuale a riscurilor, controale pe baza unei analize aprofundate a documentației suport. Acestea pot acoperi 4-6 % din buget.

2.3 Măsuri de prevenire a fraudelor și a neregulilor

A se preciza măsurile de prevenire și de protecție existente sau preconizate.

Pe lângă aplicarea tuturor mecanismelor de control de reglementare, se va elabora o strategie antifraudă, în conformitate cu noua strategie antifraudă a Comisiei (SAFC) adoptată la 24 iunie 2011, în scopul de a garanta, printre altele, alinierea deplină a controalelor antifraudă cu SAFC și orientarea abordării de gestionare a riscurilor către identificarea zonelor de risc de fraudă și a răspunsurilor adecvate. În cazul în care se va dovedi necesar, se vor crea grupuri de colaborare în rețea, precum și instrumentele informatice adecvate pentru analizarea cazurilor de fraudă legate de programul statistic european.

Eurostat a definit o strategie de control pentru perioada 2013-2017 care însoțește punerea în aplicare a PSE. Reducerea complexității, aplicarea de proceduri de monitorizare eficiente din punct de vedere al costurilor, precum și efectuarea de controale ex ante și ex post axate pe identificarea riscurilor vor avea drept scop reducerea probabilității de producere a fraudelor și vor contribui la prevenirea acestora. În strategia de control sunt incluse măsuri specifice de sensibilizare și activități de formare pertinente cu privire la prevenirea fraudelor.

3 IMPACTUL FINANCIAR ESTIMAT AL PROPUNERII/INIȚIATIVEI

3.1 Rubrica (rubricile) din cadrul financiar multianual și linia bugetară (liniile bugetare) afectată (afectate)

· Linii bugetare de cheltuieli existente

În ordinea rubricilor din cadrul financiar multianual și a liniilor bugetare.

Rubrica din cadrul financiar multianual || Linia bugetară || Tipul cheltuielilor || Contribuție

Numărul [Descriere ………………………...……….] || Dif./ Nedif. ([16]) || din partea țărilor[17] AELS || din partea țărilor candidate[18] || din partea țărilor terțe || în sensul articolului 18 alineatul (1) litera (aa) din Regulamentul financiar

|| [XX.YY.YY.YY] || Dif./ Nedif. || DA/NU || DA/NU || DA/NU || DA/NU

· Noile linii bugetare a căror creare se solicită

În ordinea rubricilor din cadrul financiar multianual și a liniilor bugetare.

Rubrica din cadrul financiar multianual: || Linia bugetară || Tipul cheltuielilor || Contribuție

Numărul [Rubrica ……………………………………..] || Dif./ Nedif. || din partea țărilor AELS || din partea țărilor candidate || din partea țărilor terțe || în sensul articolului 18 alineatul (1) litera (aa) din Regulamentul financiar

1 || 29.0201 Programul statistic european pentru perioada 2013-2017 || Dif. || DA/NU || DA/NU || DA/NU || DA/NU

1 || 29.0104 Politica de informare statistică – Cheltuieli de gestiune administrativă || Nedif. || DA/NU || DA/NU || DA/NU || DA/NU

3.2 Impactul estimat asupra cheltuielilor

3.2.1. Sinteza impactului estimat asupra cheltuielilor

milioane EUR (cu 3 zecimale)

Rubrica din cadrul financiar multianual: || Numărul || Rubrica 1 – Creșterea inteligentă și favorabilă incluziunii (începând cu anul 2014)

DG: ESTAT || || || Anul 2014[19] || Anul 2015 || Anul 2016 || Anul 2017 || Anul 2018 și anii următori || TOTAL

 Credite operaționale || || || || || ||

29.0201 || Angajamente || (1) || 53,391 || 54,922 || 56,443 || 57,960 || || 222,716

Plăți || (2) || 32,360 || 33,613 || 46,450 || 52,843 || 92,839 || [20]258,105

Credite cu caracter administrativ finanțate din bugetul anumitor programe[21] || || || || || ||

29.0104 || || (3) || 2,900 || 2,983 || 3,065 || 3,148 || || 12,096

TOTAL credite pentru DG ESTAT || Angajamente || =1+ 1a+ 3 || 56,291 || 57,905 || 59,508 || 61,108 || || 234,812

Plăți || =2+2a +3 || 35,260 || 36,596 || 49,515 || 55,991 || 92,839 || 270,201

 TOTAL credite operaționale || Angajamente || (4) || 53,391 || 54,922 || 56,443 || 57,960 || || || || 222,716

Plăți || (5) || 32,360 || 33,613 || 46,450 || 52,843 || 92,839 || || || 258,105

 TOTAL credite cu caracter administrativ finanțate din bugetul anumitor programe || (6) || 2,900 || 2,983 || 3,065 || 3,148 || || || || 12,096

Total credite la RUBRICA 1 din cadrul financiar multianual || Angajamente || =4+6 || 56,291 || 57,905 || 59,508 || 61,108 || || || || 234,812

Plăți || =5+6 || 35,260 || 36,596 || 49,515 || 55,991 || 92,839 || || || 270,201

Rubrica din cadrul financiar multianual: || 5 || „Cheltuieli administrative”

milioane EUR (cu 3 zecimale)

|| || || Anul 2014 || Anul 2015 || Anul 2016 || Anul 2017 || Anul 2018 și anii următori || TOTAL

DG: ESTAT ||

 Resurse umane || 92,335 || 91,479 || 90,615 || 89,829 || || || || 364,258

 Alte cheltuieli administrative || (1) 3,487 || (2) 3,487 || (3) 3,487 || (4) 3,487 || || || || 13,948

TOTAL DG ESTAT || Credite || 95,822 || 94,966 || 94,102 || 93,316 || || || || 378,206

Total credite la RUBRICA 5 din cadrul financiar multianual || (Total angajamente = Total plăți) || 95,822 || 94,966 || 94,102 || 93,316 || || || || 378,206

milioane EUR (cu 3 zecimale)

|| || || Anul 2014 || Anul 2015 || Anul 2016 || Anul 2017 || Anul 2018 și anii următori (conform punctului 1.6) || TOTAL

TOTAL credite în cadrul RUBRICILOR 1- 5 din cadrul financiar multianual || Angajamente || 152,113 || 152,871 || 153,610 || 154,424 || || || || 613,018

Plăți || 131,082 || 131,562 || 143,617 || 149,307 || 92,839 || || || 648,407

3.2.2. Impactul estimat asupra creditelor operaționale

– Propunerea/inițiativa nu implică utilizarea de credite operaționale

– X Propunerea/inițiativa implică utilizarea de credite operaționale, conform explicațiilor de mai jos:

Credite de angajament în milioane EUR (cu 3 zecimale)

|| || Anul 2014 || Anul 2015 || Anul 2016 || Anul 2017 || TOTAL

REALIZĂRI

|| Obiective și realizări || Tipul realizării[22] || Costul mediu al realizării || Numărul realizărilor || Costuri || Numărul realizărilor || Costuri || Numărul realizărilor || Costuri || Numărul realizărilor || Costuri || Numărul realizărilor || Costuri || Numărul total al realizărilor || Costuri totale ||

OBIECTIVELE SPECIFICE nr. 1 și 4[23] Furnizarea de informații statistice de calitate în sprijinul elaborării, monitorizării și evaluării politicilor Uniunii Europene. ||

|| - Realizare || Proiecte statistice || 0,304 || || || 85 || 23,694 || 67 || 21,480 || 62 || 21,204 || 58 || 22,129 || 272 || 88,507

|| Subtotal obiectivul specific nr. 1 || || || 85 || 23,694 || 67 || 21,480 || 62 || 21,204 || 58 || 22,129 || 272 || 88,507

|| OBIECTIVUL SPECIFIC nr. 2 Punerea în aplicare a noii metode de producere de statistici europene ||

|| - Realizare || Proiecte statistice || 0,298 || || || 84 || 23,694 || 100 || 30,102 || 94 || 31,555 || 87 || 32,194 || 365 || 117,545

|| Subtotal obiectivul specific nr. 2 || || || 84 || 23,694 || 100 || 30,102 || 94 || 31,555 || 87 || 32,194 || 365 || 117,545

|| OBIECTIVUL SPECIFIC nr. 3 Consolidarea parteneriatului în cadrul SSE și în afara acestuia ||

|| - Realizare || Proiecte statistice || 0,306 || || || 19 || 6,003 || 9 || 3,340 || 8 || 3,684 || 7 || 3,637 || 43 || 16,664

|| Subtotal obiectivul specific nr. 3 || || || 19 || 6,003 || 9 || 3,340 || 8 || 3,684 || 7 || 3,637 || 43 || 16,664

|| COSTURI TOTALE || || || 188 || 53,391 || 176 || 54,922 || 164 || 56,443 || 152 || 57,960 || 680 || 222,716

3.2.3. Impactul estimat asupra creditelor cu caracter administrativ

3.2.3.1 Sinteză

– ¨ Propunerea/inițiativa nu implică utilizarea de credite administrative

– X Propunerea/inițiativa implică utilizarea de credite administrative, conform explicațiilor de mai jos:

milioane EUR (cu 3 zecimale)

|| Anul 2014 || Anul 2015 || Anul 2016 || Anul 2017 || Anul 2018 și anii următori || TOTAL

RUBRICA 5 din cadrul financiar multianual || || || || || ||

Resurse umane || 92,335 || 91,479 || 90,615 || 89,829 || || 364,258

Alte cheltuieli administrative || || || || || || 13,948

Subtotal RUBRICA 5 din cadrul financiar multianual || 95,822 || 94,966 || 94,102 || 93,316 || || 378,206

În afara RUBRICII 5[24] din cadrul financiar multianual || || || || || ||

Resurse umane || 2,285 || 2,285 || 2,285 || 2,285 || || 9,140

Alte cheltuieli de natură administrativă (IT; reuniuni; studii; misiuni; abonamente) || 0,615 || 0,698 || 0,780 || 0,863 || || 2,956

Subtotal în afara RUBRICII 5 din cadrul financiar multianual || (1) 2,900 || (2) 2,983 || (3) 3,065 || (4) 3,148 || || (5) 12,096

TOTAL || 98,722 || 97,949 || 97,167 || 96,464 || || 390,302

3.2.3.2 Necesarul de resurse umane estimat

– ¨ Propunerea/inițiativa nu implică utilizarea de resurse umane

– X Propunerea/inițiativa implică utilizarea de resurse umane, conform explicațiilor de mai jos:

Estimarea trebuie exprimată în valoare întreagă (sau cel mult cu o zecimală)

|| Anul 2014 || Anul 2015 || Anul 2016 || Anul 2017 ||

 Posturi din schema de personal (posturi de funcționari și de agenți temporari)

29 01 01 01 (la sediu și în birourile de reprezentare ale Comisiei) || 651 || 645 || 639 || 633 || || ||

XX 01 01 02 (în delegații) || - || - || - || - || || ||

XX 01 05 01 (în cadrul cercetării indirecte) || - || - || - || - || || ||

10 01 05 01 (în cadrul cercetării directe) || - || - || - || - || || ||

 Personal extern (în echivalent normă întreagă: ENI)[25]

29 01 02 01 (AC, INT, END din „pachetul global”) || 94 || 93 || 92 || 92 || || ||

XX 01 02 02 (AC, INT, JED, AL și END în delegații) || - || - || - || - || || ||

XX 01 04 aa [26] || - la sediu[27] || || || || || || ||

- în delegații || || || || || || ||

XX 01 05 02 (AC, INT, END în cadrul cercetării indirecte) || || || || || || ||

10 01 05 02 (AC, INT, END în cadrul cercetării directe) || || || || || || ||

Alte linii bugetare (29 01 04 01) || 41 || 41 || 40 || 40 || || ||

TOTAL || 789 || 779 || 771 || 765 || || ||

29 este domeniul de politică sau titlul de buget în cauză.

Necesarul de resurse umane va fi acoperit de efectivele de personal ale DG-ului în cauză alocate deja gestionării acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și ținând seama de constrângerile bugetare.

Descrierea sarcinilor care trebuie îndeplinite:

Funcționari și agenți temporari || Sarcinile care urmează să fie îndeplinite se referă în principal la lucrările metodologice, pe de o parte, și, pe de altă parte, la colectarea, validarea, prelucrarea și difuzarea informațiilor statistice referitoare la domeniile prevăzute în Regulamentul XXX. Acestea se referă, de asemenea, la Eurostat și la cele două activități orizontale ABB („Sprijin administrativ pentru Eurostat” și „Strategia politică și coordonarea Eurostat”)

Personal extern || Sprijinirea funcționarilor și agenților temporari în vederea îndeplinirii sarcinilor menționate

3.2.4. Compatibilitatea cu cadrul financiar multianual actual

– X Propunerea/inițiativa este compatibilă cu cadrul financiar multianual 2014-2020.

– ¨ Propunerea/inițiativa necesită o reprogramare a rubricii corespunzătoare din cadrul financiar multianual.

A se explica reprogramarea necesară, precizându-se liniile bugetare în cauză și sumele aferente.

– ¨ Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual[28].

A se explica necesitatea efectuării acestei acțiuni, precizând rubricile și liniile bugetare în cauză, precum și sumele aferente.

3.2.5. Participarea terților la finanțare

– Propunerea/inițiativa nu prevede cofinanțare din partea terților

– X Propunerea/inițiativa prevede cofinanțare, estimată în cele ce urmează:

Credite de angajament în milioane EUR (cu 3 zecimale)

|| Anul 2014 || Anul 2015 || Anul 2016 || Anul 2017 || || Total

Contribuția Elveției || 4,851 || 4,948 || 5,047 || 5,147 || || || || 19,933

TOTAL credite cofinanțate || 4,851 || 4,948 || 5,047 || 5,147 || || || || 19,933

3.3 Impactul estimat asupra veniturilor

– X Propunerea/inițiativa nu are impact financiar asupra veniturilor.

– ¨ Propunerea/inițiativa are următorul impact financiar:

– ¨ asupra resurselor proprii

– ¨ asupra diverselor venituri

milioane EUR (cu 3 zecimale)

Linia bugetară pentru venituri: || Credite disponibile pentru exercițiul bugetar în curs || Impactul propunerii/inițiativei[29]

Anul N || Anul N+1 || Anul N+2 || Anul N+3 || ... a se introduce numărul de coloane necesar pentru a reflecta durata impactului (conform punctului 1.6)

Articolul ….. || || || || || || || ||

Pentru diversele venituri alocate, a se preciza linia bugetară (liniile bugetare) de cheltuieli afectată (afectate).

A se preciza metoda de calcul a impactului asupra veniturilor.

[1] JO L 39, 9.2.2009, p. 12.

[2] ABM (Activity Based Management): gestionarea pe activități – ABB (Activity Based Budgeting): stabilirea bugetului pe activități.

[3] Astfel cum se menționează la articolul 49 alineatul (6) litera (a) sau (b) din Regulamentul financiar.

[4] JO L 87, 31.3.2009, p. 164.

[5] Decizia nr. 1578/2007/CE, JO L 344, 28.12.2007, p. 15.

[6] Grupul pentru parteneriat este un grup de directori generali ai institutelor naționale de statistică din SSE a cărui misiune este continuarea procesului de dezvoltare a SSE, în special prin facilitarea activităților Comitetului SSE.

[7] COM(2009) 1 final.

[8] Raportul de audit privind capacitatea internă de audit ESTAT-2009-ESTAT-002, 19.2.2010.

[9] Versiunea consolidată a Regulamentului nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene.

[10] Versiunea consolidată a Regulamentului nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene.

[11] Prezentat în cadrul reuniunii Comitetului SSE din 18 noiembrie 2010 (Doc. nr. 2010/07/08b).

[12] Versiunea consolidată a Regulamentului nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene.

[13] Versiunea consolidată a Regulamentului nr. 2342/2002 al Comisiei din 23 decembrie 2002 de stabilire a normelor de aplicare a Regulamentului nr. 1605/2002 al Consiliului privind regulamentul financiar aplicabil bugetului general al Comunităților Europene.

[14] Explicațiile privind modurile de gestionare, precum și trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html.

[15] Astfel cum sunt menționate la articolul 185 din Regulamentul financiar.

[16] Dif. = credite diferențiate / Nedif. = credite nediferențiate.

[17] AELS: Asociația Europeană a Liberului Schimb.

[18] Țările candidate și, după caz, țările potențial candidate din Balcanii de Vest.

[19] Anul N este anul în care începe punerea în aplicare a propunerii/inițiativei.

[20] Creditele de plată includ obligațiile apărute de la începutul programului statistic european, în 2013

[21] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

[22] Realizările se referă la produse și servicii care urmează a fi furnizate (de ex.: numărul de schimburi de studenți finanțate, numărul de km de străzi construite).

[23] Conform descrierii din secțiunea 1.4.2. „Obiectiv(e) specific(e)…”.

[24] Asistență tehnică și/sau administrativă și cheltuieli în sprijinul implementării programelor și/sau acțiunilor UE (fostele linii „BA”), cercetare indirectă, cercetare directă.

[25] AC= agent contractual; INT = personal pus la dispoziție de agenții de muncă temporară („Intérimaire”); JED = „Jeune Expert en Délégation” (expert tânăr în delegații); AL= agent local; END= expert național detașat. .

[26] Sub plafonul pentru personal extern din credite operaționale (fostele linii „BA”).

[27] În special pentru fonduri structurale, Fondul european agricol pentru dezvoltare rurală (FEADR) și Fondul european pentru pescuit (FEP).

[28] A se vedea punctele 19 și 24 din Acordul interinstituțional.

[29] În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sume brute după deducerea a 25 % pentru costurile de colectare.